**Predmet: Poziv za prijavu učenika na natječaj za sudjelovanje u Erasmus+ projektu „Praktična znanja i vještine za buduće zapošljavanje“ (2020-1-HR01-KA102-077449)**

Prehrambeno – tehnološka škola u Zagrebu raspisuje natječaj za sudjelovanje učenika u Erasmus+ projektu „Praktična znanja i vještine za buduće zapošljavanje“. Riječ je o projektu kojim je predviđeno da 28 učenika naše škole provede stručnu praksu u Španjolskoj (partner Asociación Mundus, Zaragoza) u trajanju od 19 dana uključujući dva dana puta.

Mobilnost će se provesti u dva toka, u prvom toku će sudjelovati 14 učenika (5 prehrambenih tehničara, 5 tehničara nutricionista i 4 pekara), u drugom toku će sudjelovati isti broj učenika i ista zanimanja. U obje mobilnosti učenike će pratiti dvoje nastavnika. Planirano vrijeme obje mobilnosti je jesen 2021. godine.

U projektu će sudjelovati i minimalno troje učenika s manje mogućnosti. To su učenici koji su u nepovoljnijem položaju u odnosu na svoje vršnjake jer se suočavaju s jednom ili više navedenih prepreka; poteškoće u učenju, kognitivne i intelektualne teškoće, imigranti, izbjeglice, učenici koji pripadaju nacionalnim ili etničkim manjinama, učenici koji žive u nepovoljnim socio-ekonomskim prilikama te učenici koji žive sa samohranim roditeljem i učenici bez roditelja.

**Na natječaj se mogu prijaviti učenici koji u školskoj godini 2020./2021. pohađaju 2. i 3. razred smjera prehrambeni tehničar i tehničar nutricionist te učenici 1. i 2. razreda smjera pekar.**

Kriteriji za odabir učenika su: (detaljnije o kriterijima i bodovanju u prilogu)

* Opći uspjeh prethodnog razreda – prosjek ocjena
* Prosjek ocjena strukovnih predmeta, praktične nastave i stranog jezika u prethodnom razredu
* Motivacija učenika – intervju (detaljnije u prilogu)
* Sudjelovanje na natjecanjima u prethodnoj ili tekućoj godini (potvrda u prilogu)
* Sudjelovanje u izvannastavnim aktivnostima u prethodnoj ili tekućoj godini (potvrda u prilogu)
* Uzorno vladanje

**Za prijavu na Poziv potrebno je u tajništvo Škole od 10.5.2021., a najkasnije do 18.5.2021. u vremenu od 9.00 - 13.00 dostaviti sljedeću dokumentaciju:**

* Popunjen prijavni obrazac (u prilogu)
* Suglasnost roditelja o korištenju osobnih podataka (u prilogu)
* Preslika svjedodžbe prethodnog razreda (2. razredi dostavljaju presliku svjedodžbe 1. razreda, 3. razredi presliku svjedodžbe 2. razreda, a 1. razredi dostavljaju obrazac s trenutnom procjenom ocjena iz 1. razreda koji ispunjava razrednik)
* potvrdu koja potvrđuje sudjelovanje u izvannastavnim aktivnostima i natjecanjima (u prilogu)

Navedena dokumentacija se dostavlja u zatvorenoj omotnici na kojoj je naznačeno „Za Erasmus+ natječaj: Praktična znanja i vještine za buduće zapošljavanje“ i „Ne otvaraj za povjerenstvo“.

U slučaju jednakog broja bodova, prednost će imati učenici koji imaju manje mogućnosti.

**Objava rezultata natječaja**

Privremenu rang ljestvicu donijet će Povjerenstvo za odabir sudionika mobilnosti sukladno kriterijima za odabir učenika te će rezultati biti objavljeni na mrežnim stranicama Škole 21.5.2021. Konačnu rang ljestvicu kao i odluku o sudionicima mobilnosti donijet će Povjerenstvo nakon završetka žalbenog postupka te će rezultati biti objavljeni na mrežnim stranicama Škole 28.5.2021. godine. Privremena i konačna rang lista bit će objavljene na mrežnim stranicama Škole pod šiframa koje su navedene u obrascima za prijavu kandidata.

**Napomena:**

Odabrani sudionici i njihova zamjena dužni su pohađati stručne, pedagoške, jezične i kulturološke pripreme i sudjelovati u diseminaciji projekta.

U Zagrebu, 10.05.2021.

Povjerenstvo za provedbu natječaja:

Ivan Zvonimir Ivančić, mag. paed. et mag. educ. hist.

Ivan Paclik, prof. engleskog jezika i povijesti

Tihana Jaković, dipl. ing. preh. teh.

